joelniklaus/EU_Wikipedias huggingface dataset:
Herberts Čepmens

Herberts Čepmens (, —) bija Anglijas futbolists un futbola treneris. Čepmenu uzskata par vienu no ietekmīgākajiem un veiksmīgākajiem 20. gadsimta sākuma treneriem. Tiek uzskatīts arī par vienu no ievērojamākajiem futbola inovatoriem vēsturē.

Savas trenera karjeras sākumā Čepmens vadīja Northampton Town un Leeds CIty. 1921. gadā viņš sāka vadīt Huddersfield Town komandu, ar kuru viņš ieguva divus Pirmās divīzijas titulus, kā arī vienreiz uzvarēja FA kausā. 1925. gadā Čepmens pievienojās Arsenal komandai. Viņa vadībā Arsenal kļuva par vienu no dominējošajām komandām.

Miris 1934. gadā no pneimonijas.

Sasniegumi

Trenera karjera 
Huddersfield Town

 FA kauss: 1921–22
 Pirmā divīzija: 1923–24, 1924–25

Arsenal

 FA kauss: 1929–30

 Pirmā divīzija: 1930–31, 1932–33

Individuālie sasniegumi

 France Football 50 visu laiku labākie treneri: 2019

Atsauces

Ārējās saites 

1878. gadā dzimušie
1934. gadā mirušie
Dienvidjorkšīrā dzimušie
Anglijas futbolisti
Anglijas futbola treneri
Sheffield United F.C. spēlētāji
Tottenham Hotspur F.C. spēlētāji
Disney Channel

Disney Channel ir Amerikas Savienotajās Valstīs bāzēts maksas televīzijas kanāls, kas specializējies bērnu televīzijas programmu veidošanā. Tajā ir daudz oriģinālo seriālu un filmu. Televīzijas kanāls izveidots 1983. gadā un līdz 1997. gadam bija zināms ar nosaukumu The Disney Channel.

Ārējās saites 

ASV televīzijas kanāli
The Walt Disney Company
Limbažu slimnīca

Limbažu slimnīca ir pirmā līmeņa slimnīca, kas atrodas Klostera ielā 3 Limbažos. 
Slimnīcā darbojas uzņemšanas nodaļa, dienas stacionārs, kā arī poliklīnika Klostera ielā 6A, diagnostiskie kabineti un laboratorija.

Vēsture 

1392. gadā līdzās Limbažu pilsētai uzcēla slimnīcu spitālīgo, bet 100 gadus vēlāk - arī venerisko slimību ārstēšanai. Slimniekus apkopušas Sv. Annas sieviešu klostera mūķenes. Pilsētā darbojās arī franciskāņu klosteris. Limbažu slimnīca ar 20 gultām un nespējinieku nams izveidoti 1861. gadā. 

Pirms Pirmā pasaules kara pilsētas slimnīca atradās P. Zeiberta namā Parka ielā 7.
1928. gadā Limbažu pilsētas slimnīcu ar 30 gultas vietām iekārtoja namā Dārza ielā 10, 1935. gadā atklāja bakterioloģisko labaratoriju.
Limbažu pilsētas un apkārtnes veselības aizsardzības savienības slimnīcas ēka celta funkcionālisma stilā 1936. gadā pēc arhitekta Aleksandra Klinklāva projekta. Darbu slimnīca uzsāka 1937. gada novembrī, tajā bija 53 vietas - terapijas, ķirurģijas, dzemdību, ginekoloģijas un lipīgo slimību nodaļās. Pēc mēneša slimnīca nopirka tolaik labāko rentgena aparātu, darbojās arī ķīmiski-bakterioloģiskā laboratorija. Pirmais slimnīcas direktors bija Juris Paegle (1900-1964), kuru gadu vēlāk nomainīja Juris Jerums (1907-1980).

Pēc Otrā pasaules kara 1947. gadā Limbažu pilsētas slimnīcu pārdēvēja par Limbažu apriņķa slimnīcu, 
1949. gadā par  Limbažu rajona slimnīcu, 1958. gadā par Limbažu rajona apvienoto slimnīcu, 1962. gadā par Limbažu zonālo slimnīcu, 1967. gadā par Limbažu rajona centrālo slimnīcu.
1994. gadā tā atguva Limbažu slimnīcas nosaukumu.
No 1997. gada tā bija Limbažu rajona pašvaldības uzņēmums bezpeļņas organizācija "Limbažu slimnīca", kurai 1998. gadā pievienoja Limbažu rajona poliklīniku. 2004. gadā to pārdēvēja par SIA „Limbažu slimnīca”, kas darbojās kā daudzprofilu lokālā slimnīca. 2009. gadā slimnīcu reformas gaitā slēdza visas stacionāra nodaļas.

Atsauces 

I un II līmeņa slimnīcas Latvijā
Limbaži
ChaulaTV

"ChaulaTV" bija izklaides interneta televīzijas kanāls Latvijā. "ChaulaTV" sastāv no kanālu grupas, kuri raida par dažādām tēmām — kultūru, modi, sportu un citām.

Biedrība "Chaula.tv" reģistrēta 2011. gadā un līdz 2020. gadam tai bijis sabiedriskā labuma organizācijas statuss. 2011. gadā šīs televīzijas izveidē piedalījās Biznesa augstskola "Turība", "Digitālās ekonomikas attīstības centrs" DEAC un uzņēmējs Māris Gailis.

Kanāls un portāls ir slēgts kopš 2021. gada septembra, jo nav kanālu īpašnieka.

Atsauces 

Latvijas televīzijas kanāli
Luijs Truseljē

Luijs Truseljē (; dzimis , miris ) bija franču riteņbraucējs. Startējis 1900. gada vasaras olimpiskajās spēlēs, kur riteņbraukšanā izcīnīja bronzas medaļu. Plašāk pazīstams kā 1905. gada Tour de France uzvarētājs.

Biogrāfija 
Truseljē ir dzimis 1881. gada 29. jūnijā Parīzē. Viņš nāca no bagātas ģimenes, kurai Parīzes centrā bija ziedu bizness. Viņa brāļi Leons un Andrē arī bija riteņbraucēji.

Pirmās sacensības, kur zināms, ka viņš ir startējis, bija 1900. gada vasaras olimpiskās spēles Parīzē. Spēlēs viņš startēja riteņbraukšanas punktu braucienā, kur ieguva bronzas medaļu, piekāpjoties itālim Enriko Brusoni un vācietim Kārlim Duilam. Viņš startēja arī 25 kilometru braukšanā, taču nefinišēja.

Profesionālo karjeru L. Truseljē aizsāka tikai pēc olimpiskajām spēlēm un 1900. gada Ziemassvētkos viņš startēja savās pirmajās profesionālajās sacensībās.

1903. gadā viņš startēja velobraukšanas sacensībās Bordo—Parīze, kas bija viņa pirmās garās sacensības. Šajās sacensībās viņš finišēja otrajā vietā aiz Ipolīta Okuturjē, tomēr dažas dienas vēlāk tika diskvalificēts, jo sacensību laikā viņš bija braucis aizvējā aiz automašīnas.

1905. gadā L. Truseljē startēja savās pirmajās Tour de France sacensībās. Viņš dominēja sacensībās, uzvarot piecos posmos, 3021 kilometrus veicot 110 stundās 26 minūtēs un 58 sekundēs ar vidējo ātrumu 27,48 km/h. 1906. gadā viņš atkal startēja Tour de France, taču šoreiz izcīnīja 3. vietu. 1908. gadā viņš uzvarēja Bordo—Parīze sacensībās.

Profesionālo karjeru L. Truseljē pārtrauca tieši pirms Pirmā pasaules kara un pārņēma ģimenes uzņēmumu.

Viņš nomira 1939. gada 24. aprīlī, Parīzē.

Atsauces

Ārējās saites 
 Luijs Truseljē (SOK profils) 
 Luijs Truseljē (Olympedia profils) 
 Luijs Truseljē (Sports Reference profils) 

1881. gadā dzimušie
1939. gadā mirušie
Francijas riteņbraucēji
Francijas sportisti 1900. gada vasaras olimpiskajās spēlēs
Riteņbraucēji 1900. gada vasaras olimpiskajās spēlēs
1900. gada vasaras olimpisko spēļu medaļnieki
Olimpiskie bronzas medaļnieki riteņbraukšanā
Francijas olimpiskie bronzas medaļnieki
Parīzē dzimušie
TV3 Film

TV3 Film televīzijas kanāls, kas domāts filmu straumēšanai.

Latvijas televīzijas kanāli
Kārlis Teodors Podnieks

Kārlis Teodors Podnieks (1896—1938) bija latviešu strēlnieku virsnieks, vēlāk padomju izlūkdienesta darbinieks.

Dzīvesgājums 
Dzimis 1896. gada 28. oktobrī (pēc citiem datiem 28. jūnijā) Ikšķiles pagasta zemnieka ģimenē. Mācījās Rīgas Pētera Pāvila skolā. Pirmā Pasaules kara sākumā viņu iesauca Krievijas impērijas armijā. 1915. gadā nosūtīja mācīties Gatčinas Zemeļfrontes praporščiku skolā. 
Pēc karaskolas beigšanas 1916. gadā Latviešu strēlnieku rezerves bataljona jaunākais virsnieks, tad 6. Tukuma latviešu strēlnieku pulka jaunākais virsnieks, piedalījās Ziemassvētku kaujās, 1917. gada aprīlī paaugstināts poručika pakāpē, bijis rotas komadnieris.

Pēc Oktobra revolūcijas pārgāja lielinieku pusē, 1918. gada maijā apcietināts kā dezertieris. 1918. gada decembrī viņš izbrauca uz Latviju, dzīvoja tēva mājās Ikšķiles pagastā.
1919. gada martā viņš kļuva par Padomju Latvijas armijas Rīgas rezerves pulka, tad par 26. Vitebskas kājnieku pulka instruktoru, ievainots 27. marta kaujās pie Slokas. 

1919. gada oktobrī bija Latvijas armijas Rīgas kaujas rajona komandantūras virsleitnants, decembrī iecelts par Robežsargu galvenā štāba kasieri, 1920. gada februārī par Robežapsardzības III rajona saimniecības pārzini.  

1920. gada oktobrī viņu arestēja kā Roberta Šteina vadītās spiegu grupas dalībnieku un 1922. gada maijā piesprieda 15 gadu ilgu cietumsodu. 1923. gadā viņu ieslodzīto apmaiņas kārtībā izsūtīja uz PSRS. 1924. gadā viņš beidza PSRS Finanšu komisariāta kursus, bija Krievijas-Persijas bankas (Русперсбанк) nodaļu pārvaldnieks (1924-1930), darbojās PSRS tirdzniecības pārstāvniecībā Persijā, bija tās pilnvarotais Gilānas provincē. 1930. gadā viņu atsauca uz PSRS un iecēla par Zivsaimniecības zinātniskā institūta direktora vietnieku, vēlāk par PSRS Prombankas (Промбанк СССР) metalurģijas un ķīmijas sektora direktoru. 

Tā sauktās NKVD "Latviešu operācijas" laikā 1937. gada 8. decembrī apcietināts kā kontrrevolucionāras organizācijas biedrs un kaitnieks. 1938. gada 9. februārī PSRS Augstākās tiesas kara kolēģija Podniekam piesprieda nāvessodu, 10. februārī nošauts un aprakts Komunarkas masu kapos.

Atsauces 

Spiegi
Padomju represijās nogalinātie
Ogres novadā dzimušie
Anna Haselborga

Anna Haselborga (; dzimusi ) ir zviedru kērlinga spēlētāja, 2018. gada ziemas olimpisko spēļu čempione un pasaules čempione jauktajiem pāriem.

Anna Haselborga (Zviedrijas sieviešu izlases kapteine (skips)) ar savu komandu uzvarēja 2018. gada ziemas olimpisko spēļu sieviešu kērlinga turnīrā, kļuva par 2018. un 2019. gada pasaules čempionāta sudraba medaļnieci un abās sezonās uzvarēja arī Eiropas čempionātā. 2019. gadā Stavangerē kopā ar Oskaru Ēriksonu uzvarēja pasaules čempionātā jauktajiem pāriem. 2022. gada ziemas olimpiskajās spēlēs kā sieviešu komandas skips izcīnīja bronzas medaļu.

Atsauces

Ārējās saites 

1989. gadā dzimušie
Stokholmā dzimušie
Zviedrijas kērlingisti
Kērlingisti 2018. gada ziemas olimpiskajās spēlēs
Kērlingisti 2022. gada ziemas olimpiskajās spēlēs
Zviedrijas sportisti 2022. gada ziemas olimpiskajās spēlēs
Zviedrijas olimpiskie zelta medaļnieki
Zviedrijas olimpiskie bronzas medaļnieki
2018. gada ziemas olimpisko spēļu medaļnieki
2022. gada ziemas olimpisko spēļu medaļnieki
Vaķilti

Vaķilti jeb Vaķiltu ciemats atrodas Ķīšezera krastā un ietilpst Trīsciemā, kas ir Rīgas pilsētas apkaime Ziemeļu rajonā. Vaķiltu ciematā atrodas Āliņģu iela, Draudzības iela, Traktoru iela un Namdaru iela.

Vēsturiski Vaķiltu nosaukums veidojies no Rinku dzimtas Vaķiltu mājām, kuras celtas 19. gadsimtā. No Vaķiltu mājām nākusi pedagoģe Marta Rinka.

Vaķiltos atrodas pretplūdu aizsargdambis, kurš 2016. gadā bija daļēji izskalots un nosēdies.

Atsauces 

Trīsciems
Vecmīlgrāvis
Rīgas rajons
Pripetes purvi

Pripetes purvi jeb Pinskas purvi (, ) ir plaša purvu sistēma, kas atrodas Baltkrievijas dienvidos un Ukrainas ziemeļrietumos gar Pripetes upi apmēram no Brestas līdz Luņiņecai. Svarīga ūdensputnu dzīves vieta.

Ietilpst Poļesjes vēsturiskajā novadā, veido dabisko robežu starp Baltkrieviju ziemeļos un Ukrainu dienvidos. Vēsturiskās nošķirtības dēļ reģiona iedzīvotāju saglabājuši etnogrāfisko savdabību. Apvidus apstākļu dēļ vēl 20. gadsimta lielajos karos purvi ietekmēja militāro plānošanu un karadarbību.

Ārējās saites 

Baltkrievijas ģeogrāfija
Šons un miroņi

"Šons un miroņi" () ir 2004. gada šausmu komēdija. Filmas režisors ir Edgars Raits. Scenārija autori ir Raits un Saimons Pegs, kurš arī atveido Šona lomu. Kopā ar draugu Edu, kuru atveido Niks Frosts, Šonu pārsteidz zombiju apokalipse; viņi kopā ar mīļajiem izveido slēpni iemīļotajā krogā. Pārējās lomas atveido Keita Ešfīlda, Lūsija Deivisa, Dilans Morans, Bills Naiijs un Penelope Viltone. Šī ir pirmā filma Three Flavours Cornetto triloģijā, kurai seko "Krutie kruķi" (Hot Fuzz, 2007) un "Pasaules gals" (The World's End, 2013).

Filmas ideju Pegs un Raits aizguva no viņu veidotā televīzijas seriāla Spaced, īpaši no sērijas, kurā Pega slinkais varonis halucinē zombiju invāziju. Tāpat filmas nosaukumā un sižetā ir atsauces uz Džordža Romero režisēto filmu "Dzīvo miroņu nakts". Filmēšana norisinājās 2003. gadā no maija līdz jūnijam vairākās vietās Londonā un studijā Ealing Studios.

Filmas pirmizrāde notika Londonā , Apvienotās Karalistes kinoteātros to sāka demonstrēt no , bet ASV tā paša gada 24. septembrī. Filma saņēma pozitīvu kritiķu atsauksmes un piedzīvoja komerciālu veiksmi, jo pie 6,1 miljonu ASV dolāru filmas budžeta, tā nopelnīja 30 miljonu ASV dolāru, kā arī tika izvirzīta divās nominācijas BAFTA kino balvai. Televīzijas kanāla Channel 4 labāko komēdiju filmu sarakstos filma ierindojās trešajā vietā un ātri iemantoja kulta filmas statusu.

Atsauces

Ārējās saites 

Three Flavours Cornetto triloģija
2004. gada filmas
Apvienotās Karalistes filmas
Melnās komēdijas
Šausmu filmas
Relativity Media filmas
Edgara Raita filmas
Skats uz slepkavību

"Skats uz slepkavību" () ir 1985. gada spiegu filma un četrpadsmitā Eon Productions veidotā Džeimsa Bonda sērijas filma, kā arī septītā un pēdējā filma, kurā Rodžers Mūrs atveido MI6 aģentu Džeimsu Bondu. Lai gan filmas nosaukums ir aizgūts no Iana Fleminga 1960. gada īsā stāsta From a View to a Kill, filmai ir pilnīgi oriģināls scenārijs. Filmas sižets stāsta par Bonda cīņu pret Maksu Zorinu, kurš plāno iznīcināt Kalifornijas Silīcija ieleju.

Filmu producēja Alberts Brokkoli un Maikls Vilsons, kurš ir arī filmas scenārija autors kopā ar Ričardu Maibaumu. Šī ir trešā Džimsa Bonda filma, kuru režisējis Džons Glens, un pēdējā filma, kurā Luisa Meksvela atveido Miss Manīpeiju.

Neskatoties uz dažādajām kritiķu atsauksmēm, kurās bieži tika norādīts uz Mūra vecuma ietekmi uz viņa aktierspēli, filma bija komerciāli veiksmīga. Grupas Duran Duran dziesma A View to a Kill ieguva labas pozīcijas dažādos dziesmu topos, kļūstot par vienīgo filmas tēmas dziesmu, kas sasniedza pirmo vietu Billboard Hot 100 un nopelnīja Zelta globusa balvas nomināciju kategorijā "Labākā dziesma". Šajā filmā bija ekrāna debija zviedru aktierim Dolfam Lundgrēnam un īru aktrisei Elisonai Dūdijai.

Atsauces

Ārējās saites 

1985. gada filmas
Apvienotās Karalistes filmas
Džeimsa Bonda filmas
Metro-Goldwyn-Mayer filmas
Piedzīvojumu filmas
Marīns I

Marīns I (, dzimis, iespējams, 830. gadā, miris ) bija Romas pāvests no 882. gada decembra līdz 884. gada maijam. Viņš bija pāvesta Jāņa VIII pēctecis.

Pāvests Nikolajs I viņu iesvētīja par diakonu. Sākotnēji Marīns bija Kaeres bīskaps. Par Romas pāvestu viņš kļuva , divas dienas pēc iepriekšējā pāvesta Jāņa VIII nāves. Šajā amatā viņš bija līdz nāvei, .

Ārējās saites 

9. gadsimtā dzimušie
884. gadā mirušie
Romas pāvesti
Kristians Fukss

Kristians Fukss (, dzimis ) ir Austrijas futbolists, spēlē kreisās malas aizsarga pozīcijā, pārstāvējis Austrijas futbola izlasi. Kopš 2015. gada Fukss spēlē Anglijas Premjerlīgas komandas Leicester City sastavā.

Savu profesionālo karjeru Fukss uzsāka Austrijas Bundeslīgas komandā SV Mattersburg. 2008. gadā Fukss pameta Austriju un pievienojās Vācijas komandai VfL Bochum. Pavadījis vienu sezonu īrē Mainz 05 komandā, bet 2011. gadā pārcēlās uz Schalke 04. 2015. gadā Fukss pievienojās Anglijas Premjerlīgas komandai Leicester City. Savā pirmajā sezonā Fukss izcīnīja Anglijas Premjerlīgas čempionu titulu.

Austrijas futbola izlases sastāvā Fukss ir piedalījies 2008. un 2016. gada Eiropas čempionātā. Ilgstoši bijis arī Austrijas izlases kapteinis.

Sasniegumi 
Schalke

 DFL-Supercup: 2011

Leicester City

 Anglijas Premjerlīga: 2015–16

Atsauces

Ārējās saites 

1986. gadā dzimušie
Austrijas futbolisti
Austrijas izlases futbolisti
1. FSV Mainz 05 spēlētāji
Gelzenkirhenes "Schalke 04" spēlētāji
Leicester City F.C. spēlētāji
2008. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
Lejasaustrijā dzimušie
Ivica Vastičs

Ivica Vastičs (, dzimis ) ir Austrijas futbola treneris un bijušais futbolists, spēlējis uzbrucēja pozīcijā, pārstāvējis Austrijas futbola izlasi. Kopš 2020. gada Vastičs ir FK Austria Wien U18 komandas galvenais treneris.

Savas karjeras visveiksmīgākos gadus Vastičs pavadīja Sturm Graz komandā, ar kuru viņš divreiz uzvarēja Austrijas Bundeslīgā un ieguva četrus Austrijas kausus. Vēlāk vienu sezonu spēlējis arī Japānā. Pēc sezonas Vastičs gan atgriezās Austrijā un pievienojās Austria Wien komandai. Savu karjeru noslēdza LASK Linz komandā.

Austrijas futbola izlases sastāvā spēlējis 1998. gada FIFA Pasaules kausā un 2008. gada Eiropas čempionātā.  Euro 2008 spēlē pret Poliju, Vastičs 38 gadu un 257 dienu vecumā guva vārtus, tādējādi kļūstot par vecāko spēlētāju, kas to ir paveicis Eiropas čempionāta vēsturē.

Sasniegumi

Spēlētāja karjera 
Sturm Graz

 Austrijas Bundeslīga: 1997–98, 1998–99
 Austrijas kauss: 1996, 1997, 1999, 2005
 ÖFB-Supercup: 1996, 1998, 1999

LASK Linz

 Austrijas Pirmā līga: 2006–07

Individuālie sasniegumi

 Austrijas gada labākais futbolists: 1995, 1998, 1999, 2007
 Austrijas Bundeslīgas sezonas labākais vārtu guvējs: 1996, 2000
 Austrijas Pirmās līgas sezonas labākais vārtu guvējs: 2006, 2007

Trenera karjera 
SV Mattersburg

 Austrijas Pirmā līga: 2014–15

Atsauces

Ārējās saites 

1969. gadā dzimušie
Splitas-Dalmācijas župānijā dzimušie
Austrijas futbolisti
Austrijas izlases futbolisti
Austrijas futbola treneri
1998. gada FIFA Pasaules kausa spēlētāji
2008. gada Eiropas čempionāta futbolā spēlētāji
Ivans Klasničs

Ivans Klasničs (, dzimis ) ir bijušais Horvātijas futbolists, spēlēja uzbrucēja pozīcijā, pārstāvējis Horvātijas futbola izlasi.

Savu karjeru Klasničs sāka Vācijas 2. Bundeslīgas komandā FC St. Pauli. Klasničs palīdzēja komandai 2000–01. gada sezonā iekļūt Vācijas Bundeslīgā. Vēlāk viņš pārcēlās uz Werder Bremen. 2003–04. gada sezonā Klasničs ar Brēmenes komandu uzvarēja Vācijas Bundeslīgā. 2008. gadā Klasničš pievienojās Francijas komandai FC Nantes, kur nospēlēja vienu sezonu līdz pievienojās Anglijas Premjerlīgas komandai Bolton Wanderers. Savu karjeru noslēdza Mainz 05.

2007. gadā Klasničam tika pārstādīta niere.

Horvātijas futbola izlases sastāvā Klasničs ir piedalījies 2004. un 2008. gada Eiropas čempionātā, kā arī 2006. gada FIFA Pasaules kausā.

Sasniegumi 
FC St. Pauli

 Vācijas 2. Bundeslīga: 2000–01

Werder Bremen

 Vācijas Bundeslīga: 2003–04
 Vācijas kauss: 2003–04
 DFB-Ligapokal: 2006

Atsauces

Ārējās saites 

1980. gadā dzimušie
Hamburgā dzimušie
Horvātijas futbolisti
Horvātijas izlases futbolisti
Brēmenes "Werder" spēlētāji
FC Nantes spēlētāji
1. FSV Mainz 05 spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2006. gada FIFA Pasaules kausa spēlētāji
Opertorbitolitīnas

Opertorbitolitīnas (Opertorbitolitinae) ir izmirusi bentisku foraminiferu apakšdzimta miliolīdu kārtā. Apakšdzimtu 1986. gadā izdalīja amerikāņu mikropaleontologi Alfrēds Lēblihs un Helēna Tappana. Ģeohronoloģiski prehapidioninīnas ir zināmas no paleocēna beigām līdz luteta laikmeta beigām eocēnā.

Apraksts 
Čaula ar nukleokonhu, aiz kura seko cikliskas kameras, kas savukārt dalās sīkākās kamerās, līdzīgi kā soritīnām, bet tikai ar biezām plātnītēm, sakrautām uz čaulas plakanajām vai ieliektajām pusēm. Tās var būt cieši piespiestas, var arī iekļaut sevī stolonu sistēmu vai būt ar stoloniem, kas ved pie nelielām vakuolām vai kamerām.

Sistemātika 
Apakšdzimtas dalījums ģintīs:
 Apakšdzimta: † Opertorbitolitinae Loeblich & Tappan, 1986

 Ģints: † Cyclopertorbitolites Özgen Erdem, 2010
 Ģints: † Opertorbitolites Nuttall, 1925
 Ģints: † Somalina Silvestri, 1939

(†) - izmirušu organismu grupa.

Atsauces 

Foraminīferas
Džordžs Makgoverns

Džordžs Stenlijs Makgoverns (; dzimis , miris ) bija amerikāņu politiķis, bijušais Dienviddakotas senators. Viņš bija Demokrātiskās partijas kandidāts 1972. gada ASV prezidenta vēlēšanās. Cīņā par prezidenta krēslu, viņš zaudēja Republikāniskās partijas pārstāvim Ričardam Niksonam. Otrajā pasaules karā Makgoverns dienēja ASV gaisa spēkos.

Atsauces 

1922. gadā dzimušie
2012. gadā mirušie
ASV politiķi
ASV senatori
Aivars Zvirbulis

Aivars Zvirbulis (dzimis  Zosēnu pagastā), pazīstams arī kā Čiris, ir latviešu uzņēmējs, viens no "Apgāda Jāņa sēta" dibinātājiem un īpašniekiem, privātmāju ciemata Amatciems veidotājs un idejas autors.

Biogrāfija 
Aivars Zvirbulis dzimis  Zosēnu pagastā (tagad Jaunpiebalgas novads).

1990. gadā viņš kopā ar Aivaru Prošenkovu nodibināja izdevniecību un poligrāfijas uzņēmumu "Apgāds Jāņa sēta". 1992. gadā tika izveidota apgāda kartogrāfijas nodaļa Jāņa Turlaja vadībā, kuru var uzskatīt par "Karšu izdevniecības Jāņa sēta" sākumu.

Bijis aktīvs orientierists.

No 2000. gada Amatas novada Drabešu pagastā veido privātmāju ekociematu Amatciems.

2018. gadā saņēmis Latvijas Ārstu biedrības Veselības gada balvu par ilgtspējīgas vides sakārtošanu.

Atsauces 

1952. gadā dzimušie
Cēsu novadā dzimušie
Latvijas uzņēmēji
Sociālās aprūpes centrs "Rauda"

Engures novada pašvaldības sociālās aprūpes centrs "Rauda" ir Tukuma novada pašvaldības sociālās aprūpes centrs, kas atrodas Smārdes pagasta Raudā un sniedz ilgstošas sociālās aprūpes un sociālās rehabilitācijas pakalpojumus pensijas vecuma personām un personām ar I un II invaliditātes grupu.
Dibināts 1982. gadā kā Tukuma rajona pansionāts "Rauda". 1996. gadā reģistrēts Latvijas Republikas Uzņēmumu Reģistrā.

Tiesībsarga atzinums 
2016. gadā tiesībsargs Juris Jansons, saistībā ar iepriekšējo monitoringa vizīšu laikā konstatētajiem cilvēktiesību pārkāpumiem Engures novada domes pansionātā “Rauda” ierosināja pārbaudes lietu. Tiesībsarga biroja darbinieki apmeklēja četras reizes, pēt tām tika secināts, ka pansionātā “Rauda” joprojām netiek ievērota lielākā daļa no Ministru kabineta 2003. gada 3. jūnija noteikumos Nr.291 „Prasības sociālo pakalpojumu sniedzējiem” un 2000. gada 12. decembra noteikumos Nr. 431 “Higiēnas prasības sociālās aprūpes institūcijām” noteiktajām prasībām attiecībā uz vispārējiem sadzīves apstākļiem, institūcijas klientu tiesībām uz privātās dzīves neaizskaramību, sniegto sociālās aprūpes un sociālās rehabilitācijas pakalpojumu apjomu un kvalitāti, kā arī netiek ievēroti vispārējie cilvēktiesību standarti, tai skaitā, Eiropas Padomes Spīdzināšanas novēršanas komitejas rekomendācijas dalībvalstīm.
Labklājības ministrija pansionāta direktori Randohu sodīja ar 100 eiro naudassodu, taču tiesībsarga biroja atzinumu viņa vērtēja kā tendenciozu.

COVID-19 pandēmijas uzliesmojums 
2020. gada 22. decembrī Sociālās aprūpes centrā "Rauda" sākās COVID-19 uzliesmojums, kurā koronavīrusa testi bija pozitīvi diviem darbiniekiem un desmit klientiem no kopumā 156 darbiniekiem un 265 klientiem.
2021. gada 11. janvārī kļuva zināms, ka infekcijas uzliesmojumam turpinoties, bija saslimuši 64 darbinieki un 184 klienti, kopš Ziemassvētkiem bija miris 21 COVID-19 pozitīvs centra klients, bet uz slimnīcu aizvesti divi saslimuši klienti.

Atsauces 

Sociālās aprūpes centri Latvijā
Tukuma novads
Džimijs Batlers

Džimijs Batlers (; dzimis  Hjūstonā) ir amerikāņu basketbolists, spēlē vieglā uzbrucēja pozīcijā, ASV basketbola izlases dalībnieks. 2022. gadā pārstāv Nacionālās basketbola asociācijas klubu Maiami "Heat", ar kuru spēlēja 2020. gada NBA finālsērijā. Dž. Batlers 6 reizes ir izpelnījies godu piedalīties NBA Visu Zvaigžņu spēlē, atzīts par 2014.—2015. gada NBA sezonas progresējušāko spēlētāju.  čempions.

Dž. Batleram ir bijusi smaga, nelabvēlīga bērnība. Tēvs ģimeni pametis, un māte 13 gadu vecumā padzinusi viņu no mājām.

Karjera 
Pēc vienas sezonas zemāka līmeņa koledžā, par viņu interesi izrādīja NCAA augstskola Marquette, kurā Dž. Batlers nospēlēja trīs sezonas. 2011. gada NBA draftā viņu ar kopējo 30. kārtas numuru izraudzījās Čikāgas "Bulls", kur Dž. Batlers nospēlēja sešas sezonas, kopš trešās sezonas kļūstot par komandas pirmā piecinieka spēlētāju. 2016. gada 14. janvārī aizvadīja karjeras rezultatīvāko spēli, gūdams 53 punktus uzvarā pār Filadelfijas "76ers" (115—111 pagarinājumā). Atzīts par 2014.—2015. gada NBA sezonas progresējušāko spēlētāju.

2017. gada jūnijā Dž. Batlers kopā ar pirmās kārtas drafta izvēli tika aizmainīts uz Minesotas "Timberwolves" pret Zeku Lavīnu, Krisu Dannu un pirmās kārtas drafta tiesībām (tika draftēts Lauri Markanens). Pēc vienas sezonas "Timberwolves" Dž. Batlers pieprasīja, lai komanda viņu aizmaina, un 2018. gada novembrī viņš kopā ar Džastinu Patonu devās uz Filadelfijas "76ers" apmaiņā pret Džerīdu Bailesu, Robertu Kovintonu, Dario Šariču un otrās kārtas drafta izvēli.

2019. gada jūlijā Dž. Batlers kā brīvais aģents noslēdza līgumu ar Maiami "Heat" (pēc sign and trade darījuma, kurā bija iesaistītas četras komandas). Maiami komanda aizvadīja lielisku sezonu, sasniedzot 2020. gada NBA finālsēriju, kurā sešās spēlēs piekāpās čempioniem Losandželosas "Lakers".

Pārstāv ASV basketbola izlasi, kuras sastāvā uzvarēja .

Atsauces

Ārējās saites 

1989. gadā dzimušie
Teksasā dzimušie
ASV basketbolisti
Vieglie uzbrucēji
Čikāgas "Bulls" spēlētāji
Minesotas "Timberwolves" spēlētāji
Filadelfijas "76ers" spēlētāji
Maiami "Heat" spēlētāji
Olimpiskie zelta medaļnieki basketbolā
ASV olimpiskie zelta medaļnieki
Jespers Nelins

Jespers Nelins (; dzimis ) ir zviedru biatlonists, 2018. gada ziemas olimpisko spēļu čempions stafetē.

Karjera 
Karjeras sākumā nodarbojies ar distanču slēpošanu, taču panākumus nav guvis. Biatlonam pievērsies 2012. gadā. Pasaules kausā debitēja  Estešundā ar 16. vietu sprintā. Pirmo reizi Pasaules čempionātā piedalījās 2016. gadā Holmenkollenē, kur ieguva 7. vietu stafetē, bet labākais rezultāts individuāli tika sasniegts sprintā — 31. vieta. 

2018. gada ziemas olimpiskajās spēlēs Phjončhanā Zviedrijas komandas sastāvā kopā ar Pepi Femlingu, Sebastianu Sāmuelsonu un Frēdriku Lindstremu kļuva par čempionu stafetē. Labāko rezultātu individuāli ieguva masu startā, ieņemot 9. vietu. 2019. gada Eiropas čempionātā Raubičos izcīnīja divas sudraba medaļas — sprintā un jauktajā pāru stafetē.

Karjeras rezultāti

Olimpiskās spēles

Pasaules čempionāts

Pasaules kausa kopvērtējums

Atsauces

Ārējās saites 

1992. gadā dzimušie
Zviedrijas biatlonisti
Zviedrijas sportisti 2022. gada ziemas olimpiskajās spēlēs
Biatlonisti 2018. gada ziemas olimpiskajās spēlēs
Biatlonisti 2022. gada ziemas olimpiskajās spēlēs
Olimpiskās zelta medaļas ieguvēji
Jenšēpingas lēnē dzimušie
Olimpiskie zelta medaļnieki biatlonā
Pepe Femlings

Pepe Femlings (; dzimis ) ir zviedru biatlonists, 2018. gada ziemas olimpisko spēļu čempions stafetē.

Karjera 
Pasaules kausā debitēja  Oberhofā. Pirmos punktus PK ieskaitē izcīnīja 2015. gada februārī Holmenkollenē, 20 km individuālajā distancē ieņemot 21. vietu. Pirmo reizi Pasaules čempionātā piedalījās 2015. gadā Kontiolahti. Savās pirmajās ziemas olimpiskajās spēlēs 2018. gadā Phjončhanā Zviedrijas komandas sastāvā kopā ar Jesperu Nelinu, Sebastianu Sāmuelsonu un Frēdriku Lindstremu kļuva par čempionu stafetē. Vairākas reizes bijis uz goda pjedestāla arī Pasaules kausa posmos stafetē. Labākais rezultāts individuāli ir 9. vieta  Kenmorā, Kanādā, 15 km individuālajā distancē.

Karjeras rezultāti

Olimpiskās spēles

Pasaules čempionāts

Pasaules kausa kopvērtējums

Atsauces

Ārējās saites 

1992. gadā dzimušie
Zviedrijas biatlonisti
Zviedrijas sportisti 2022. gada ziemas olimpiskajās spēlēs
Biatlonisti 2018. gada ziemas olimpiskajās spēlēs
Biatlonisti 2022. gada ziemas olimpiskajās spēlēs
Olimpiskās zelta medaļas ieguvēji
Jēvleborjas lēnē dzimušie
Olimpiskie zelta medaļnieki biatlonā
Nikto

Nikto (arī Ņikto) ir Latvijas alternatīvā roka grupa, kas iedvesmojusies 20. gadsimta sākuma krievu dzejā un Ņujorkas No Wave kustībā. Tā izpilda dziesmas krievu valodā. 2015. gadā dibinātās grupas līderis, visu dziesmu tekstu autors un izveidotājs ir Latvijas krievu mūziķis Aleksandrs Aleksandrovs (balss, ģitāra u.c. instrumenti), tajā spēlē arī Māris Rupainis (basģitāra, sintezators), Matīss Akuraters (bungas) un Armands Benders (trompete).

Biogrāfija 
Grupas nosaukums radies no krievu valodas vārda никто (latviski — "neviens"). To iedvesmoja grupas līdera redzētais sapnis, kurā Aleksandra tēvs jautājis, par ko viņš vēlās kļūt, uz ko Aleksandrs atbildējis "nikto" (par neko).

Grupa veidojās, attīstoties no mūziķa Aleksandra Aleksandrova soloprojekta, 2015. gada rudenī. Aleksandram, kurš tobrīd uzstājās kā solomākslinieks, piedāvāja uzstāties koncertā, kas mudināja izveidot grupu. Pārējie sākotnējie dalībnieki Māris un Matīss ar Aleksandru iepazinās kopīgā sadarbības partnera, mūziķa Gata Ziemas studijā. Pēc pāris mēģinājumiem notika pirmais koncerts, kurā grupa sevi dēvēja par "Aleksandra Aleksandrova trio". Otrajā koncertā grupa iesildīja holandiešu mūziķi Jozefu van Visemu un uzstājās ar nosaukumu "Moonzund", bet rītā pēc koncerta Aleksandrs izdomāja pašreizējo nosaukumu.

Vēlāk grupai pievienojās trompetists Armands.

2019. gada janvārī grupa izdeva savu debijas albumu "Nikto", kurš izdots gan digitālā, gan vinila plates formātā un ierakstīts Hodila Records studijā.  Kopumā albums tapa apmēram divus ar pusi gadus. Albums tika atzinīgi novērtēts mūzikas apskatnieku vidū, saņemot augstāko vērtējumu no tādiem kritiķiem kā Uldis Rudaks, Dace Volfa un Toms Treibergs. Albums tika nominēts "Austras balvai 2019". Tāpat grupa tika nominēta Latvijas mūzikas ierakstu gada balvai "Zelta mikrofons 2020" nominācijā "Debija".

Diskogrāfija 

 Nikto (2019)

Atsauces

Ārējās saites 

 Intervija ar grupu raidījumā "Zibens pa dibenu"

2010. gadu mūzikas grupas
2020. gadu mūzikas grupas
Latvijas rokgrupas
Tims Šticle

Tims Šticle (, dzimis ) ir Vācijas hokejists, spēlē uzbrucēja pozīcijā. Pašlaik (2021) Šticle pārstāv NHL komandu Otavas "Senators".

Spēlētāja karjera 
Savu profesionālo debiju Šticle piedzīvoja Manheimas "Adler" sastāvā, 2019. gada augustā Čempionu hokeja līgas spēlē pret Vīnes "Capitals".

2020. gada NHL draftā Šticli ar kopējo trešo numuru izvēlējās Otavas "Senators".

Ārējās saites 

2002. gadā dzimušie
Vācijas hokejisti
Otavas "Senators" spēlētāji
NHL drafta pirmās kārtas izvēles
Ziemeļreinā-Vestfālenē dzimušie
Dāmas gambīts (miniseriāls)

"Dāmas gambīts" () ir 2020. gada ASV miniseriāls, kas balstīts uz Voltera Tevisa romānu ar tādu pašu nosaukumu. Seriāla autori ir Skots Frenks un Alans Skots, Frenks arī ir seriāla režisors un scenārija autors. Sākot ar 1950. gadu vidu un turpinot līdz 1960. gadiem, seriāla sižets seko šaha brīnumbērna Elizabetes Harmones ceļu uz šaha pasaules virsotni un viņas cīņu ar alkohola un narkotiku atkarību.

Seriāla pirmizrāde notika straumēšanas servisā Netflix 2020. gada 23. oktobrī. Pēc četrām nedēļām tas kļuva par visvairāk skatīto Netflix miniseriālu. Tas guva labus kritiķu un šaha sabiedrības vērtējumus. Tiek uzskatīts, ka seriāls palielināja sabiedrības interesi par šaha spēli.

Seriāls tika izvirzīts 78. Zelta globusa balvai divās nominācijās, kuras arī ieguva: "Labākais miniseriāls vai televīzijas filma" un "Labākā aktrise miniseriālā vai televīzijas filmā" (Anja Teilore Džoja).

Atsauces

Ārējās saites 

ASV televīzijas seriāli
Lando Noriss

Lando Noriss (; dzimis  Bristolē) ir britu autosportists, kurš 2022. gada sezonā piedalās Formula 1 sacīkstēs, pārstāvot McLaren komandu.

Karjera 
Ar kartingu sācis nodarboties 7 gadu vecumā. Kartingā guvis vairākus panākumus, ieskaitot uzvaru Pasaules kartinga čempionātā. Formulu sacensībās piedalījies no 2015. gada, izcīnot vairākus titulus junioru sacensībās — MSA Formula sērijā (2015), Toyota Racing Series (2016), Formula Renault Eurocup (2016), Formula Renault Northern European Cup (2016). 2017. gadā Noriss kļuva par Eiropas Formula 3 čempionu. 2018. gadā piedalījies Formula 2 čempionātā, izcīnot 2. vietu, piekāpjoties vien Džordžam Raselam.

2017. gada sākumā Noriss kļuva par Formula 1 komandas McLaren junioru pilotu. 2018. gada sezonā Noriss bija oficiālais McLaren rezerves un testu pilots. 2019. gada sezonā Noriss kļuva par pilnvērtīgu McLaren pilotu, debitējot Formula 1 čempionātā. Norisa sezonas labākie rezultāti bija 6. vietas  un . Debijas sezonā Noriss guva 49 punktus, finišējot 11. vietā čempionātā, piekāpjoties komandas biedram Karlosam Sainsam. Pirmajā 2020. gada sezonas sacīkstē, , Noriss finišēja 4. vietā, bet Luisa Hamiltona 5 sekunžu soda dēļ viņš tika klasificēts 3. vietā, gūstot savu karjeras pirmo pjedestālu. Noriss kļuva par trešo jaunāko pjedestāla ieguvēju Formula 1 vēsturē. Kopumā sezonā Noriss guva 97 punktus, iegūstot 9. vietu čempionātā, kā arī palīdzot McLaren komandai iegūt 3. vietu konstruktoru kopvērtējumā. 2021. gada sezonā četras reizes kāpa uz goda pjedestāla un kopvērtējumā ar 160 punktiem ieņēma 6. vietu.

Formula 1 rezultāti 

 Sacīkstes treknrakstā sāktas no pirmās starta pozīcijas.
 Sacīkstēs slīprakstā ir uzrādīts ātrākais apļa laiks.

 Nefinišēja, bet tika klasificēts, jo veica vairāk kā 90% no sacīkstes.

Atsauces

Ārējās saites 

 Oficiālā mājaslapa 
 Lando Noriss F1 mājaslapā 

1999. gadā dzimušie
Bristolē dzimušie
Formula 1 piloti
Lielbritānijas autosportisti
Trāķiešu kapenes Kazanlakā

Trāķiešu kapenes Kazanlakā () ir 4. gadsimta p.m.ē. trāķiešu kapenes (toloss), kas mūsdienās atrodas Bulgārijas centrālājā daļā, Stara Zagoras apgabalā, Rožu ielejā. 

Kapenes ir daļa no trāķiešu nekropoles, kas atrodas Trāķiešu valdnieku ielejā netālu no senās Trāķijas galvaspilsētas Seitopoles atliekām. Kapeņu sienas apdarinātas ar marmoru, uz tām uzgleznotas freskas. Kapenes vērtīgo fresku dēļ nav atvērtas publikai. Tūristu vajadzībām blakus izveidota kapeņu kopija. 1979. gadā senvieta tika iekļauta UNESCO Pasaules mantojuma sarakstā.

Attēlu galerija

Ārējās saites 

Trāķiešu kapenes Kazanlakā

Bulgārijas vēsture
UNESCO Pasaules mantojuma vietas Bulgārijā
Stara Zagoras apgabals
Bulgārijas arheoloģijas pieminekļi
Suleimana kalni

Suleimana kalni (, , ) ir kalnu sistēma Afganistānas austrumos un Pakistānas rietumos. Kalnu sistēma ir Hindukuša pagarinājums dienvidu virzienā. Uz rietumiem no tās atrodas Irānas plakankalne, bet uz austrumiem Indas līdzenums. Uz dienvidiem kalnu sistēma turpinās kā Kirtharu kalniem. Suleimana klani aiztur vējus no Indijas okeāna, radot sausu klimatu Afganistānas dienvidos. Pazīstamākā Suleimana kalnu virsotne ir 3487 metrus augstais Tahtesuleimans jeb Zālamana tronis, tomēr kalnu augstākā virsotne ir 3578 metrus augstais Zargunhars.

Ārējās saites 

Kalnu grēdas
Pakistānas ģeogrāfija
Afganistānas ģeogrāfija
Kandahāras vilajets
Houstas vilajets
Paktija
Paktīka
Zābola
Fils Spektors

Hārvijs Filips Spektors (;  — ), pazīstams kā Fils Spektors () bija ASV mūzikas producents. Viņš izstrādāja un plaši lietoja tā saukto skaņas sienas () producēšanas tehniku. Spektors tiek uzskatīts par vienu no ietekmīgākajiem cilvēkiem popmūzikas vēsturē. 2009. gadā Spektoram tika piespriests vismaz 19 gadu cietumsods par aktrises Lanas Klārksones slepkavību 2003. gadā.

Dzīvesgājums 
Spektors savu karjeru uzsāka 1958. gadā kā grupas The Teddy Bears dibinātājs, ģitārists un vokālists. Viņš sarakstīja grupas singlu To Know Him Is to Love Him, kas sasniedza 1. vietu ASV singlu topā. 1960. gadā Spektors dibināja Philles Records ierakstu izdevniecību. Viņš 21 gada vecumā kļuva par ASV jaunāko ierakstu izdevniecības īpašnieku. 1960. gados viņš sarakstīja vai producēja ierakstus grupām The Ronettes, The Crystals, kā arī Aikam un Tīnai Tērneriem. Spektors 1966. gadā pirmoreiz beidza karjeru.

1969. gadā Spektors atgriezās mūzikā un bija producents grupas The Beatles 1970. gada albumam Let It Be. Viņš vēlāk producēja arī vairākus The Beatles dalībnieku Džona Lenona un Džordža Herisona soloalbumus. Līdz 1970. gadu vidum Spektors bija bijis producents astoņpadsmit ASV top 10 singliem, bet pēc sadarbības ar Leonardu Koenu, Dionu Dimuči un grupu Ramones viņš ar mūziku nodarbojās minimāli. Pēc Broadcast Music Incorporated datiem, Spektora producētā dziesma You've Lost That Lovin' Feelin' ir 20. gadsimtā visvairāk ASV atskaņotā dziesma.

Fils Spektors nomira slimnīcā  no COVID-19 radītajām komplikācijām.

Atsauces

Ārējās saites 

1939. gadā dzimušie
2021. gadā mirušie
ASV ģitāristi
ASV mūziķi
ASV slepkavas
Grammy balvas ieguvēji
No COVID-19 mirušie
The Beatles
Ķuršu pareizticīgo baznīca

Ķuršu Svētā Gaišreģa Elijas pareizticīgo baznīca ir pareizticīgo dievnams Pededzes pagastā, nedaudz vairāk nekā kilometru uz rietumiem no Ķuršu ciema. Atrodas Ķuršu kapsētā.

Līdz 1. pasaules kara beigām, kad pastāvēja Krievijas Impērija, Pededzes pagasta pareizticīgie pulcējās baznīcā un kapsētā Lauru pagastā (agrāk Igaunijā, tagad Krievijā). Tā kā jaunieviestās robežas ierobežoja pārvietošanos, draudzes locekļi nolēma celt paši savu dievnamu. Tas tika iesvētīts 1937. gadā. Ap to izveidoja kapsētu.

Baznīcai ir vietējās nozīmes arhitektūras pieminekļa statuss.

Atsauces 

Pareizticīgo baznīcas Latvijā
Pededzes pagasts
Arhitektūras pieminekļi Latvijā
Mihals Benislavskis

Mihals Benislavskis (, , 1860—1933)  bija Latvijas poļu uzņēmējs un sabiedriskais darbinieks, Krievijas Impērijas Valsts Domes II sasaukuma deputāts no Vitebskas guberņas.

Dzīvesgājums 
Dzimis 1860. gada 5. novembrī Ūzulmuižā tās īpašnieka Mihala Benislavska un viņa sievas Idas Jadvigas, dzimušas Šadurskas, ģimenē.  
Mācījās Jelgavas un Rīgas ģimnāzijās.
Studēja Rīgas politehnikuma tirdzniecības nodaļā (1881–1882), tad saimniekoja Ūzulmuižā un strādāja Dānijas brokeru firmā P. Bornholdt and Co. Rīgā, kopš 1899. gada bija Krievijas-Austrumāzijas kuģniecības biedrības (Русское Восточно-Азиатское Пароходство) dibinātājs un rīkotājdirektors Pēterburgā.

1907. gada 7. februārī viņu ievēlēja par Krievijas Impērijas Valsts Domes deputātu, vadījis Valsts Domes 4. nodaļu. 
Līdztekus pildīja Dānijas ģenerālkonsula funkcijas (1904-1918).

Vēlāk bija Polijas Transatlantiskās kuģniecības (Gdynia–Ameryka Linie Żeglugowe, Polish Transatlantic Shipping Company) Gdiņā direktors (1930-1932), valdes priekšsēdētājs (1931) un Polijas Kuģu īpašnieku asociācijas prezidents (1932).
Miris 1933. gada 1. februārī Varšavā.

Atsauces 

Latvijas poļi
Rēzeknes novadā dzimušie
Žilija Simona

Žilija Simona (; dzimusi  Albērvilā) ir franču biatloniste.

Karjera 
Guvusi panākumus jauniešu un junioru pasaules čempionātos. 2014. gadā Preskailā, startējot jauniešu (U-19) vecuma grupā, ieguva bronzas medaļu sprintā un uzvarēja stafetē. 2015. gada Pasaules čempionātā junioriem Raubičos izcīnīja zelta medaļu stafetē. 2014.—2015. gada sezonā sāka startēt arī pieaugušo konkurencē, piedaloties IBU kausā. 2015. gada Eiropas čempionātā Otepē izcīnīja bronzu stafetē.

Pasaules kausa sacensībās debitēja  Rūpoldingā ar 44. vietu sprinta sacensībās. Nākamājā dienā iedzīšanā izcīnīja savus pirmos puntus PK ieskaitē, ieņemot 39. vietu. Pirmo reizi stafetes komandas sastāvā uzvarēja 2019. gada janvārī Rūpoldingā. Savā pirmajā Pasaules čempionātā 2019. gadā Estešundā labāko rezultātu individuāli sasniedza 15 km distancē, iegūstot 24. vietu, kā arī piedalījās visās trijās stafetēs.  Estešundā pirmo reizi individuāli izcīnīja vietu uz goda pjedestāla, 15 km distancē finišējot trešajā vietā.  Kontiolahti iedzīšanā izcīnīja savu pirmo individuālo uzvaru PK posmos. 2019.—2020. gada Pasaules kausa kopvērtējumā ieguva 8. vietu. Vēl vienu uzvaru izcīnīja  PK posmā Oberhofā distancē ar kopēju startu. 2021. gada Pasaules čempionātā Pokļukā kopā ar Antonēnu Gigonā uzvarēja 1+1 jauktajā stafetē.

 izcīnīja sudraba medaļu jauktajā stafetē.

Karjeras rezultāti

Olimpiskās spēles

Pasaules čempionāts

Pasaules kausa kopvērtējums

Atsauces

Ārējās saites 

1996. gadā dzimušie
Savojā dzimušie
Francijas biatlonisti
Francijas sportisti 2022. gada ziemas olimpiskajās spēlēs
Biatlonisti 2022. gada ziemas olimpiskajās spēlēs
2022. gada ziemas olimpisko spēļu medaļnieki
Francijas olimpiskie sudraba medaļnieki
Olimpiskie sudraba medaļnieki biatlonā
Akvatorija

Akvatorija (no  — 'ūdens', territorium — 'teritorija') ir ūdens virsmas apgabals, kas ir norobežots ar dabīgām, mākslīgām vai nosacītām robežām. Izšķir dabīgās akvatorijas (piemēram, okeānu, jūras, līčus un ezerus) un mākslīgas akvatorijas (piemēram, ostas, ūdenskrātuves un kanālus).

Ostas akvatorijā ir iekļauti ūdens ceļi pie tās, reids un iekšējais līcis vai baseini, kuru robežās ir izvietotas ostu būves un notiek kuģu izkraušana un iekraušana.

Ostu akvatorija kalpo:
 kuģu stāvvietai (ostas akvatorija);
 kuģubūvei un remontam (rūpnīcas akvatorija);
 hidroplānu pacelšanai un nosēdināšanai (hidroplānu osta);
 kara tehnikas izmēģinājumiem (ūdens poligons, mīnu poligons) u.c.

Ostas
Ģeogrāfija
Janīna Hetiha

Janīna Hetiha (; dzimusi ) ir vācu biatloniste.

Karjera 
Pirmās starptautiskās sacensības, kurās Hetiha piedalījās, bija 2015. gada Pasaules čempionāts junioriem. Startējot jauniešu (U-19) vecuma grupā labāko rezultātu sasniedza iedzīšanā, finišējot 6. vietā. IBU kausā debitēja 2016. gada martā. 2019. gada Eiropas čempionātā Raubičos izcīnīja sudraba medaļu jauktajā stafetē.

Pasaules kausa sacensībās debitēja  Holmenkollenē ar 44. vietu sprintā. Divas dienas vēlāk, iedzīšanā paceļoties uz 32. vietu, izcīnīja savus pirmos punktus PK ieskaitē.  Pokļukā, iegūstot 3. vietu jauktās stafetes komandā, pirmo reizi kāpa uz goda pjedestāla PK posmos. Piedalījās 2020. gada Pasaules čempionātā Antholcā, kur startēja tikai sprintā, ieņemot 65. vietu. 

 Pasaules kausa posmā Oberhofā Vācijas komandas sastāvā uzvarēja stafetē.

Karjeras rezultāti

Pasaules čempionāts

Pasaules kausa kopvērtējums

Atsauces

Ārējās saites 

1996. gadā dzimušie
Vācijas biatlonisti
Pjērs Lūks Dibuā

Pjērs Lūks Dibuā (, dzimis ) ir Kanādas hokejists, spēlē centra uzbrucēja pozīcijā. Pašlaik (2022) Dibuā pārstāv NHL komandu Vinipegas "Jets".

Spēlētāja karjera 
2016. gada NHL draftā Dibuā ar kopēju trešo numuru draftēja Kolumbusas "Blue Jackets". 2021. gada janvāra sākumā Dibuā pieprasīja tikt aizmainīts no komandas, un janvāra otrajā pusē uzbrucējs nonāca Vinipegas "Jets".

Kanādas hokeja izlasi Dibuā ir pārstāvējis trijos 2018. un 2019. gada Pasaules čempionāta, 2022. gada Pasaules čempionāta turnīros. 2019. un 2022. gadā izcīnījis otro vietu, finālā zaudējot Somijas hokeja izlasei,  2019. gada turnīru pabeidzot ar septiņiem rezultativitātes punktiem astoņās spēlēs.

Ārējās saites

Atsauces 

1998. gadā dzimušie
Kanādas hokejisti
Kolumbusas "Blue Jackets" spēlētāji
Vinipegas "Jets" spēlētāji
NHL drafta pirmās kārtas izvēles
Deivs Tipets

Deivs Tipets (, dzimis ) ir Kanādas hokeja treneris un bijušais hokejists. Pašlaik (2021) Tipets ir NHL komandas Edmontonas "Oilers" galvenais treneris.

Tipets spēlēja kreisās malas uzbrucēja pozīcījā. NHL spēlēja no 1983. gada līdz 1994. gadam Hārtfordas "Whalers", Pitsburgas "Penguins", Filadelfijas "Flyers" un Vašingtonas "Capitals". 1984. gada ziemas olimpiskajās spēlēs Sarajevā Tipets bija Kanādas hokeja izlases kapteinis, savukārt 1992. gada ziemas olimpiskajās spēlēs Albērvilā Tipets izcīnīja sudraba medaļas.

Savu trenera karjeru sāka Losandželosas "Kings", kā asistents. 2002. gadā Tipets kļuva par Dalasas "Stars" galveno treneri, kuru vadīja līdz pat 2009. gadam. Vēlāk līdz 2017. gadam viņš trenēja Fīniksas/Arizonas "Coyotes". 2019—20. gada sezonā Tipets kļuva par Edmontonas "Oilers" treneri.

Strādājis kā Kanādas hokeja izlases galvenais treneris 2014. gada Pasaules čempionātā.

Atsauces

Ārējās saites 

1961. gadā dzimušie
Kanādas hokejisti
Kanādas hokeja treneri
Kanādas hokeja izlases treneri
Hārtfordas "Whalers" spēlētāji
Vašingtonas "Capitals" spēlētāji
Pitsburgas "Penguins" spēlētāji
Filadelfijas "Flyers" spēlētāji
Losandželosas "Kings" treneri
Dalasas "Stars" treneri
Arizonas "Coyotes" treneri
Edmontonas "Oilers" treneri
Hokejisti 1984. gada ziemas olimpiskajās spēlēs
Hokejisti 1992. gada ziemas olimpiskajās spēlēs
Olimpiskās sudraba medaļas ieguvēji
Brūss Kesidijs

Brūss Džeimss Kesidijs (, dzimis ) ir Kanādas hokeja treneris un bijušais hokejists. Pašlaik (2022) Kesidijs ir NHL kluba Vegasas "Golden Knights" galvenais treneris.

1983. gada NHL draftā Kesidiju ar 18. numuru 1. kārtā izvēlējās Čikāgas "Blackhawks". Čikāgas komandā vairākas sezonas Kesidijs nespēja nostiprināties sastāvā un 1990. gadā pārcēlās uz Itāliju. Vēlāk spēlējis arī Nacionālās līgas komandā EHC Biel-Bienne un Vācijas hokeja līgas komandā ESV Kaufbeuren.

2002. gadā Kesidijs kļuva par Vašingtonas "Capitals" galveno treneri. Vēlāk vienu sezonu bijis Čikāgas "Blackhawks" trenera asistents. No 2008. gada līdz 2016. gadam Kesidijs bija AHL komandas Providensas "Bruins" galvenais treneris. Kopš 2016. gada Kesidijs trenē Bostonas "Bruins".

Atsauces

Ārējās saites 

1965. gadā dzimušie
Kanādas hokejisti
Kanādas hokeja treneri
Čikāgas "Blackhawks" spēlētāji
Vašingtonas "Capitals" treneri
Bostonas "Bruins" treneri
NHL drafta pirmās kārtas izvēles
Maiks Salivans

Maikls Berijs Salivans (, dzimis ) ir ASV hokeja treneris un bijušais hokejists. Pašlaik (2021) Salivans ir NHL kluba Pitsburgas "Penguins" galvenais treneris.

1987. gada NHL draftā Salivanu ar 69. numuru 4. kārtā izvēlējās Ņujorkas "Rangers". NHL pārstāvējis Sanhosē "Sharks", Kalgari "Flames", Bostonas "Bruins" un Fīniksas "Coyotes".

ASV hokeja izlases sastāvā spēlējis 1997. gada Pasaules čempionātā.

Trenera karjeras sākumā bijis Bostonas "Bruins" galvenais treneris. Vēlāk strādājis kā trenera asistents Tampabejas "Lightning", Ņujorkas "Rangers" un Vankūveras "Canucks". 2015. gadā Salivans kļuva par Pitsburgas "Penguins" galveno treneri. Savās pirmajās divās sezonās Salivans izcīnīja divus Stenlija kausus. Bijis ASV hokeja izlases galvenais treneris 2007. gada Pasaules čempionātā un kā asistents 2006. gada ziemas olimpiskajās spēlēs.

Atsauces

Ārējās saites 

1968. gadā dzimušie
ASV hokejisti
ASV hokeja treneri
ASV hokeja izlases treneri
Sanhosē "Sharks" spēlētāji
Kalgari "Flames" spēlētāji
Bostonas "Bruins" spēlētāji
Arizonas "Coyotes" spēlētāji
Bostonas "Bruins" treneri
Pitsburgas "Penguins" treneri
Stenlija kausa ieguvēji
Žerārs Galāns

Žerārs Galāns (, dzimis ) ir Kanādas hokeja treneris un bijušais hokejists, spēlējis kreisās malas uzbrucēja pozīcijā.

Lielāko daļu spēlētāja karjeras Galāns pavadīja Detroitas "Red Wings". Spēlējis arī Tampabejas "Lightning".

Kanādas hokeja izlases sastāvā Galāns piedalījās 1989. gada Pasaules čempionātā, kad tika izcīnīta otrā vieta.

Savas trenera karjeras sākumā bijis Kolumbusas "Blue Jackets" trenera asistents un vēlāk galvenais treneris. Vēlāk strādājis Ņujorkas "Islanders", Monreālas "Canadiens" un Floridas "Panthers". 2017. gadā Galāns kļuva par Vegasas "Golden Knights" pirmo treneri. Savā pirmajā sezonā Galāns komandu aizveda līdz Stenlija kausa finālam, kurā gan piekāpās Vašingtonas "Capitals".

Atsauces

Ārējās saites 

1963. gadā dzimušie
Prinča Edvarda Salā dzimušie
Kanādas hokejisti
Kanādas hokeja treneri
Detroitas "Red Wings" spēlētāji
Tampabejas "Lightning" spēlētāji
Kolumbusas "Blue Jackets" treneri
Floridas "Panthers" treneri
Vegasas "Golden Knights" treneri
Kanādas hokeja izlases treneri
Kleitons Kellers

Kleitons Kellers (, dzimis ) ir ASV hokejists, spēlē kreisās malas uzbrucēja pozīcijā. Pašlaik (2021) Kellers pārstāv NHL komandu Arizonas "Coyotes".

2016. gada NHL drafā Kleitonu ar kopējo septīto numuru izvēlējās Arizonas "Coyotes".

ASV jauniešu hokeja izlases sastāvā Kellers 2017. gada Pasaules junioru čempionātā izcīnīja zelta medaļas. Pieaugušo izlasi pārstāvējis 2017. un 2019. gada Pasaules čempionātā.

Atsauces

Ārējās saites 

1998. gadā dzimušie
ASV hokejisti
Arizonas "Coyotes" spēlētāji
NHL drafta pirmās kārtas izvēles
Ņūgreindža

Ņūgreindža (, ) ir aizvēsturisks arheoloģijas piemineklis Īrijas austrumos, Mītas grāfistē pie Boinas upes, kādus 8 kilometrus uz rietumiem no Drogedas. Piemineklis radīts apmēram 32. gadsimtā pirms mūsu ēras, tātad tas ir vecāks par Stonhedžu vai Heopsa piramīdu. 1993. gadā piemineklis līdz ar citām Brūnaboinas kompleksa vietām iekļauts UNESCO Pasaules mantojuma sarakstā.

Ņūgreindža ir gaiteņu kapeņu (passage grave) stila celtne apmēram 75 metri diametrā. Pieminekļa telpās atrasti cilvēku kauli un priekšmeti, kas varētu būt ziedojumi. Par celtnes funkciju vēsturnieku domas dalās. Akmeņi, kas izmantoti Ņūgreindžas celtniecībai, nākuši no dažādām, tostarp 50 kilometrus attālām, vietām.

Uz akmeņiem izveidotas dažādas zīmes un ornamenti. Celtnes ieeja orientēta tā, lai katra gada ziemas saulgriežos saule pa īpaši izveidotu logu iespīdētu centrālajā telpā un apgaismotu akmenī izveidoto trīskāršo spirāli. Lai mūsdienās uz vietas novērotu šo parādību, nepieciešams uzvarēt loterijā, kurā piedalās daudzi tūkstoši gribētāju.

Celtnes aktīva lietošana izbeidzās ap 20. gadsimtu pirms mūsu ēras. Viduslaikos komplekss bija zināms kā dievietes Danu cilts dievu mājvieta. Ņūgreindžu atkal atklāja 1699. gadā. No 1962. līdz 1975. gadam tika veikti arheoloģiskie izrakumi un tika veikta pretrunīgi vērtēta daļēja atjaunošana.

Attēlu galerija

Ārējās saites 

Īrijas vēsture
Neolīts
UNESCO Pasaules mantojuma vietas Īrijā
Džeisijs Lipons

Džeisijs Lipons (, dzimis ) ir Kanādas hokejists, spēle labās malas uzbrucēja pozīcijā. Pašlaik (2021) Lipons pārstāv Kontinentālās hokeja līgas komandu Rīgas "Dinamo".

2013. gada NHL draftā Liponu ar 91. numuru trešajā kārtā izvēlējās Vinipegas "Jets". Savas karjeras sākumā spēlējis Rietumu hokeja līgas komandā Kemlūpsas "Blazers". Savu NHL debiju Lipons piedzīvoja , kopā NHL aizvadot 9 spēles. Vēlāk vairākas sezonas pavadījis AHL komandās Sentdžonsas "IceCaps" un Manitobas "Moose". 2020. gadā Lipons pievienojās KHL komandai Rīgas "Dinamo".

Lipons ir spēlējis Kanādas jauniešu hokeja izlases sastāvā 2013. gada Pasaules junioru čempionātā.

Atsauces

Ārējās saites 

1993. gadā dzimušie
Kanādas hokejisti
Vinipegas "Jets" spēlētāji
Rīgas "Dinamo" spēlētāji